ועדת הכנסת, כנסת 20, פרוטוקול מספר 298, 2017-11-22 10:30

יואב קיש: חברים, שלום לכולם, בוקר טוב.

יואב קיש: אני פותח את הישיבה.

יואב קיש: סעיף א' על סדר היום זו הרביזיה על החלטת ועדת הכנסת בדבר העברת הצעת חוק התכנון והבנייה מהוועדה המיוחדת בראשות חברת הכנסת רחל עזריה לדיון בוועדת הפנים והגנת הסביבה חברת הכנסת עזריה מסרה שהיא מסירה את הרביזיה ולכן אנחנו לא נדון בנושא הזה.

<אתי בן יוסף: תעביר את זה לאישור המליאה, את ההחלטה הקודמת שזה עובר לפנים.

יואב קיש: זה היה קביעת ועדה או - - -

<אתי בן יוסף: זה היה העברה מוועדה לוועדה.

יואב קיש: זה היה העברה מוועדה לוועדה?

<ארבל אסטרחן: כן, כן.

<ארבל אסטרחן: מחוקה לפנים.

יואב קיש: לא.

<אתי בן יוסף: מהוועדה המיוחדת לוועדת הפנים.

יואב קיש: זה צריך להגיע להצבעה במליאה.

<ארבל אסטרחן: המליאה העבירה את זה למיוחדת?

<אתי בן יוסף: כן.

יואב קיש: כן.

יואב קיש: אז נעלה את זה היום בסדר-היום.

יואב קיש: אני מבקש להעלות את זה היום לסדר-היום.

יואב קיש: יש לנו קביעת ועדה לדיון בהצעת חוק זכויות יוצרים.

יואב קיש: בדיון נשמעו מספר ועדות.

יואב קיש: החוק הזה נמצא בוועדת כלכלה ואני חושב שבאמת זה המקום הנכון שהוא יגיע אליו.

יואב קיש: אני רוצה להגיד משהו על החוק הזה וזה אולי גם בעקבות פרסום שהיה ואני רוצה להתייחס אליו.

יואב קיש: יש תופעה בכנסת, אני לא יודע אם החברים שנמצאים פה מכירים אותה - - -

אחמד טיבי: על תמונה כתוב תמונת - - -

יואב קיש: בדיוק, בדיוק.

יואב קיש: גם אני.

יואב קיש: זה מצב אבסורדי, חבר הכנסת טיבי, זה הפך להיות מכונת סחיטת כסף.

אחמד טיבי: חד משמעית.

מיכאל מלכיאלי: מה?

יואב קיש: אני אסביר.

אחמד טיבי: - - - פלאש 90.

יואב קיש: בוא לא ננקוט בשמות.

יואב קיש: אני אסביר.

<קריאה: זכויות יוצרים.

יואב קיש: אתה לפעמים שם תמונה שלך ב"פייסבוק" או באתר או משהו ואחרי זה אתה נתבע על שימוש בתמונה שהיא לא שלך בזכויות יוצרים, עד 100 אלף שקלים.

יואב קיש: אתה מקבל מכתב מאוד מאיים, עד 100 אלף שקלים.

יואב קיש: אני חושב שהיו לנו עשרות מקרים, מעל 10 שהגישו תביעות נגד חברי כנסת בעניין הזה.

יואב קיש: דרך אגב, זה לא רק לחברי כנסת.

יואב קיש: התופעה הזאת קיימת גם במקומות אחרים.

יואב קיש: בעניין הזה אנחנו נתקן את החוק כך שהתופעה הזו תפסק.

יואב קיש: אני מציע להעביר את ההצעה הזו לוועדת הכלכלה.

יואב קיש: מבחינתי, אשמח לקבל חיזוק ותמיכה של חברי הכנסת במהלך הזה.

אכרם חסון: כולנו תומכים.

יואב קיש: מי בעד?

יואב קיש: שירים את ידו.

יואב קיש: בעד הצעת יושב-ראש ועדת הכנסת – פה אחד

יואב קיש: ההחלטה עברה פה אחד.

יואב קיש: בסדר.

יואב קיש: <

יואב קיש: הצעת חוק המרשם הפלילי ותקנת השבים (תיקון - קיצור תקופות התיישנות ומחיקה ומניעת השגת מידע בדרך לא הולמת), התשע"ה–2015, פ/585/20, הצעת ח"כ רויטל סויד>

יואב קיש: אני עובר לסעיף ד'.

יואב קיש: יש לנו את ההחלפות?

<אתי בן יוסף: - - - משהו קצר.

<אתי בן יוסף: - - - היא רוצה להביא שילוב - - -

יואב קיש: - - - טוב, סעיף ג'.

יואב קיש: יש לנו בקשה של יו"ר ועדת החוקה, חוק ומשפט למיזוג הצעות החוק הבאות:

יואב קיש: הצעת חוק המידע הפלילי ותקנת השבים, התשע"ו–2016, מ/1071; והצעת חוק המרשם הפלילי ותקנת השבים (תיקון - קיצור תקופות התיישנות ומחיקה ומניעת השגת מידע בדרך לא הולמת), התשע"ה–2015, פ/585/20 של רויטל סויד.

יואב קיש: בסך הכול בקשה פורמלית פה.

יואב קיש: מישהו רוצה להתייחס לזה?

יואב קיש: אני מעלה להצבעה את בקשת יושב-ראש ועדת חוקה.

יואב קיש: מי בעד?

יואב קיש: שירים את ידו.

יואב קיש: בעד הצעת יושב-ראש ועדת חוקה, חוק ומשפט – פה אחד

יואב קיש: פה אחד התקבל.

יואב קיש: נושא אחרון הוא חילופי חברים בוועדות המשותפות.

יואב קיש: יש לנו בעצם רק חילוף אחד.

יואב קיש: יש לנו ועדה משותפת לוועדה מיוחדת לדיון בהצעת חוק הרשות הממשלתית להתחדשות עירונית והצעת חוק שירותים פיננסיים חוץ מוסדיים ובהצעת חוק לתיקון פקודת מס הכנסה ולוועדת חוקה, חוק ומשפט לדיון - - -

מיכאל מלכיאלי: תגיד את זה בעל פה.

יואב קיש: בקיצור, זו הוועדה של רחל עזריה וועדת חוקה ביחד.

יואב קיש: זו הוועדה.

יואב קיש: מטעם הוועדה המיוחדת, במקום חבר הכנסת יגאל גואטה שפרש מהכנסת יכהן חבר הכנסת יצחק וקנין.

יואב קיש: מי בעד?

יואב קיש: שירים את ידו.

יואב קיש: בעד ההצעה – פה אחד

יואב קיש: התקבל.

אחמד טיבי: יש לי עוד בקשה.

יואב קיש: כן.

אחמד טיבי: יש ועדה לחוק הלאום.

אחמד טיבי: זו ועדה משותפת לחוקה ולכנסת.

יואב קיש: נכון.

אחמד טיבי: אוסמה סעדי שהתפטר היה בחוקה ונשארנו ללא נציג.

אחמד טיבי: לכן, אני מוועדת הכנסת נכנס במקומו.

<ארבל אסטרחן: לא.

<ארבל אסטרחן: צריך להיות מספר שווה מחוקה ומכנסת.

<זהבה אילני: צריך להיות מאוזן.

יואב קיש: מאיזו וועדה הוא היה?

יואב קיש: חוקה?

אחמד טיבי: חוקה.

יואב קיש: אז אני חייב נציג מחוקה.

אחמד טיבי: עדיין אין לנו נציג - - -

יואב קיש: אז יש לי בעיה.

יואב קיש: אני לא יכול להכניס אותך מוועדת הכנסת.

יואב קיש: אחמד, לא נצביע על זה עכשיו.

יואב קיש: אני מציע לנסות לעשות החלפה.

יואב קיש: זאת אומרת, אם יש לך סיעה אחרת באופוזיציה שיש לה גם פה וגם פה – הנה, המחנ"צ מרים את ידו - - -

<זהבה אילני: אני אומרת - - - אתה מציע - - - הוא מתמנה לחבר ועדת חוקה במקום אוסמה בינתיים - -

יואב קיש: נכון, זה גם אפשרי.

<זהבה אילני: - - ואז יימצא הפתרון - - -

יואב קיש: גם זה פתרון.

יואב קיש: בקיצור, תחשבו על זה.

יואב קיש: אחד מהשניים: אם אתה רוצה פתרון ארוך טווח, אם אתה יכול לשבת בוועדת חוקה, זה פתרון.

יואב קיש: אם אתה לא יכול כי מישהו אחר ייכנס, אז הפתרון האחר הוא לבדוק סיעה יותר גדולה שיש לה נציג פה ופה שיכולה - -

אחמד טיבי: יש רק שתי סיעות יותר גדולות מאתנו בכנסת הזאת.

יואב קיש: - - שיכולה להחליף.

יואב קיש: הבנת אותי, אחמד?

יואב קיש: תבדקו, תוציא לי מכתב מסודר ונעלה את זה לדיון.

<אתי בן יוסף: יש להם - - - לא משלימים - - -

יואב קיש: יש להם ואנחנו נטפל בזה.

יואב קיש: לפי דעתי סיימנו את סדר היום?

<אתי בן יוסף: כן.

יואב קיש: חברים, תודה רבה לכם.

יואב קיש: הישיבה סגורה.